stanford-oval/wikipedia huggingface dataset:
מקסי ג'אז
מכוניות ומרוצי מכוניות

ג'אז היה חובב מכוניות והחזיק ברשותו מספר מכוניות מרוץ ביניהן סובארו אימפרזה P1, פורד אסקורט MK2 RS2000, פורד סיירה קוסוורת' וניסאן 350Z. במהלך השנים השתתף במספר מרוצים. בשנת 2000 הצטרף לסבב אליפות הפורד פיאסטה הבריטית, אך השתתף רק באופן חלקי בשל התנגשות עם הופעות של הלהקה. בדצמבר 2001 נפצע בתאונה במהלך מרוץ, דבר שהוביל לביטול של מספר הופעות של פייתל'ס בשבועות שלאחר מכן.
חיים אישיים

התגורר בלונדון. היה בודהיסט מהזרם הניצ'ירני, וחבר בארגון "Burma Campaign UK" הפועל למען זכויות האדם בבורמה (מיאנמר).
נפטר בביתו שבלונדון ב-23 בדצמבר 2022, בגיל 65.
הערות שוליים

↑  מקסי ג'אז, סולן להקת פיית'לס, הלך לעולמו בגיל 65, באתר ynet, 24 בדצמבר 2022
↑  "Faithless lead singer Maxi Jazz dies aged 65". BBC News (באנגלית בריטית). 2022-12-24. נבדק ב-2022-12-25.
| --- | --- |
בקרת זהויות :  NLI: 987007394717405171  BIBSYS: 10104066  BNE: XX1159781  GND: 135476909  ISNI: 0000 0000 4415 5056  LCCN: no2003032132  MusicBrainz: debd408d-72b3-4c14-a0eb-dd4fe526e240  NKC: xx0158653  VIAF: 53834447   WorldCat (עם VIAF): 53834447
לאבליז

| --- | --- |

 מקום הקמה:  סיאול 
 מוקד פעילות:  קוריאה הדרומיתסיאול, קוריאה הדרומית
 תקופת הפעילות:  2014–2021 (כ־7 שנים)
 סוגה:  קיי-פופ דאנס-פופ R&B דאנס
 חברת תקליטים:  וולים אנטרטיינמנט Universal D
 lvlz8.com
 חברות
 בייבי סול יו ג'י-הא ג'יסו מיג'ו קיי ג'ין סו-ג'ונג יהאין Wang Hoshi
 
לאבליז (בקוריאנית: 러블리 즈, באנגלית: Lovelyz) היא להקת בנות מקוריאה הדרומית שהוקמה ב-2014 על ידי וולים אנטרטיינמנט. הקבוצה מורכבת משמונה בנות והן בייבי סול (אנ'), יו ג'י-הא, ג'יסו, מיג'ו (אנ'), קיי (אנ'), ג'ין, סו-ג'ונג (אנ'), יהאין. אלבום הבכורה שלהם, Girls' Invasion יצא לאור ב-17 בנובמבר 2014.
קריירה > לפני הופעת הבכורה

לפני הקמת הקבוצה, לרוב הבנות היה כבר ניסיון בתעשיית הבידור.
בייבי סול עשתה את ההופעה הראשונה בשנת 2011 על ידי הופעת אורח בשיר של אינפיניט H ששמו "Crying" מתוך האלבום Over The Top של הלהקה אינפיניט. בחודש נובמבר 2011, היא עשתה את הופעת הבכורה שלה כאמנית סולו עם השיר "No Better than Strangers" עם הופעת אורח של הזמר Wheesung. בחודש ינואר 2012, בייבי סול הופיעה בפעם הראשונה בפני קהל במהלך המופע Second Invasion Concert של הלהקה אינפיניט עם ביצוע של השיר "Crying" יחד עם תת-הלהקה אינפיניט H. זמן קצר לאחר ההופעה היא ומתאמנת נוספת של וולים אנטרטיינמנט בשם יו ג'י-יה הוציאו לאור שיר בשם "She's A Flirt" עם הופעת אורח של ג'אנג דונג-וו מהלהקה אינפיניט. ביולי 2012 היא הופיעה בתוכנית הטלוויזיה "שיר אלמותי" עונה 2 בשיר דואט עם חבר הלהקה סונג-קיו מאינפיניט כשהם מבצעים גרסה חדשה לשיר "Woman On The Beach" יחד עם הופעת אורח של ג'אנג דונג-וו. בשנת 2013 היא ביצעה הופעת אורח בשיר של אינפיניט H ששמו "Fly High".
בשנת 2010, יו ג'י-הא הופיעה בתוכנית הריאליטי יחד עם אינפיניט לפני הופעת הבכורה שלהם בערוץ מנט בתוכנית הנקראת You Are My Oppa. התוכנית תיעדה את חברי הלהקה שחיו במשך חודשיים עם ילדה בשם יו ג'י-הא שבאותו זמן הייתה בת 18. התוכנית נוצרה בעקבות הגילוי כי לאף אחד מחברי הלהקה אין אחות קטנה במשפחה. התוכנית נועדה ללמד אותם כיצד לנהוג עם אחיות קטנות, שכן רוב המעריצות של להקות הבנים הן תלמידות בית ספר. בתוכנית ניתן לראות את חברי הלהקה Epik High, האחד הוא Tablo והשני Mithra Jin שבאותה עת היו תחת וולים אנטרטיינמנט, וכיצד הם מדריכים את חברי הלהקה. לאחר סיום התוכנית היא נכנסה לתוכנית ההכשרה של וולים אנטרטיינמנט כדי להתאמן להיות זמרת, חלום שהיא גילתה במהלך שהותה עם הלהקה בעת ההתכוננות שלהם להופעת הבכורה שלהם.
את הופעת הבכורה שלה כזמרת סולו היא עשתה ב-2013 כשהיא הוציאה לאור את הסינגל שלה "Delight" יחד עם קליפ וידאו שבו ניתן לראות את חבר הלהקה B1A4 ששמו בארו.
ג'ין עשתה את הופעת הבכורה שלה כזמרת סולו בנובמבר 2013 עם הוצאתו לאור של השיר ששמו "Gone", יחד עם פרסום של הקליפ וידאו שבו מוצגים זיו-מין מהלהקה אקסו והילדה השחקנית קים יו-ג'ונג. היא הופיעה בפני קהל בהופעה הראשונה שלה במהלך המופע That Summer 2 של הלהקה אינפיניט עם ביצוע של השיר "Life Goes On" יחד עם זוג הזמרים של הלהקה אינפיניט H.
ב-27 בדצמבר 2013, בייבי סול, יו ג'י-הא, ג'יסו, מיג'ו, קיי, ג'ין ,סו-ג'ונג הופיעו בשידור הטלוויזיה של סוף השנה של "KBS Gayo Daejun 2013" כשהן מופיעות כרקדניות יחד עם חברי הלהקה אינפיניט בעת ביצוע השיר "Man in Love".
מיג'ו עשתה את הופעת הבכורה שלה בחודש מאי 2014 כשהיא מככבת כשחקנית הראשית בווידאו קליפ של הלהקה אינפיניט לשיר "Last Romeo".
קריירה > 2014: הופעת בכורה עם האלבום Girls' Invasion

ב -3 בנובמבר 2014, וולים אנטרטיינמנט הודיעו על ההשקה של להקת הבנות לאבליז באמצעות תמונה מקדימה של חברות הלהקה, וכן הקמה של אתר אינטרנט רשמי עבור הלהקה וחשבון רשמי בטוויטר. ביום למחרת פורסמו התמונות היחידניות של כל אחת מחברות הלהקה. אך מיד לפני הופעת הבכורה שלהן, חברת הלהקה ג'יסו הייתה מעורבת בשמועה הנוגעת למיניות שלה וכן לאישיות שלה אשר התפשטה באתרי האינטרנט השונים. בעקבות כך היא לא יכלה להצטרף ללהקה להופעת הבכורה שלהן וכן להופעות הקידום של האלבום בכורה שלהן. חברת התקליטים נקטה באמצעים כנגד האנשים אשר הפיצו את השמועות ואף הגישו תלונה במשטרה על כך. החברה לא סיפקה מידע מתי ג'יסו תחזור לפעילות ותצטרף לפעילויות של הלהקה אשר עד עכשיו מופיעות כשבעה.
ב -10 בנובמבר, עוד לפני הופעת הבכורה שלהן, Lovelyz הוציאו לאור את הסינגל שלהן "Good Night Like Yesterday" עם וידאו קליפ שפורסם בערוץ היוטיוב הרשמי של הקבוצה, כשבסרטון מככב קולגה שלהם מחברת התקליטים, סונג-קיו מאינפיניט. מופע הבכורה שלהם התקיים ב-12 בנובמבר באולם הפארק האולימפי K-ART, והופעת הבכורה שלהם התקיימה ביום למחרת בתוכנית המוזיקה M!Countdown. אלבום הבכורה של הלהקה Girls' Invasion ווידאו קליפ לשיר הנושא של האלבום ששמו "Candy Jelly Love" הוצאו לאור ב-17 בנובמבר. האלבום שלהן Girls' Invasion דורג במקום התשיעי בחמישה מצעדי מוזיקה בטאיוואן וכן הגיע למקום הראשון במצעד האלבומים היפני של Tower Records.
הלהקה הפתיעה עם כמות המעריצים הגדולה שהיא צברה, תוך שהיא גוברת על שאר להקות הבנות שעשו את הופעת הבכורה שלהן השנה, באתר המעריצים הרשמי שלהן. נכון לתאריך ה-16 בנובמבר, ללהקה היו 9,764 חברים במועדון המעריצים שלהן. מעבר לכך, הלהקה לא קיבלה אהדה מאמצעי התקשורת השונים וזאת בעקבות השמועות שנפוצו על חברת הלהקה, ג'יסו, לפני הופעת הבכורה שלהן.
ב-21 בדצמבר, הלהקה השתתפה בפסטיבל המוזיקה השנתי בשם "SBS Gayo Daejeon". הן השתתפו בקטע אחד של המופע בשם "Strong Babies" אשר השתתפו בו להקות קיי-פופ חדשות שעשו את הופעת הבכורה שלהן באותה שנה ונחשבות ללהקות החזקות ביותר, הלהקות שמצפים מהן להצלחה רבה. במהלך ההופעה הלהקה ביצעה את שיר הבכורה שלהן "Candy Jelly Love" וכן ביצעו מופע משותף של השיר "Moves like Jagger" לצד הלהקות החדשות רד ולווט, Winner, וGot7.
קריירה > 2016: A New Trilogy

בתחילת פברואר פורסם כי חברות הלהקה יעשו את הופעתן הראשונה בתוכנית ריאליטי משלהן בשם "Lovelyz in Wonderland" אשר תתחיל את שידוריה ב-2 בפברואר בערוץ SBS MTV ותכלול 8 פרקים.
השיר "Ah Choo" של הלהקה המשיך להופיע במצעדי המוזיקה השונים של קוריאה, זמן רב אחרי שיצא לאור בספטמבר.
ב-25 באפריל 2016 לאבליז הוציאו לאור את המיני אלבום השני שלהן ששמו, A New Trilogy. שיר הנושא של האלבום הוא "Destiny" והקליפ וידאו של השיר פורסם באותו יום. לאחר הוצאתו לאור, השיר שלהן זכה למקום ה-7 במצעד גאון, ובכך הפך להיות השיר הראשון של הלהקה שממוקם הכי גבוה במצעדים עד כה.
ב-27 באפריל נודע כי לאחר יציאתו לאור של השיר "Destiny", המפיק של השיר יון סאנג קיבל שיחת טלפון ממפיק מוזיקלי מארצות הברית בשם ברנט פישר. פישר היה נלהב מאוד מהשיר ומיכולות השירה של בנות הלהקה והציע את תמיכתו כדי שהלהקה תעשה את הופעת הבכורה שלה בארצות הברית.
ב-28 באפריל האלבום החדש של הלהקה כבש את מצעדי המוזיקה ביפן ותפס את המקום הראשון ברשימת המצעדים של טאוור רקורדס. הישג זה הוא מרשים בהחלט כיוון שהלהקה עוד לא עשתה את הופעת הבכורה הרשמית שלה ביפן.
ב-3 במאי התפרסם כי חברות הלהקה יפעלו בשיתוף פעולה עם משחק לטלפון בשם "Sudden Attack". לאחר שיתופי פעולה רבים וקידום של המשחק, חברות הלהקה כעת יככבו כדמויות במשחק. המשחק יערוך אירוע מיוחד שבו השחקנים יוכלו לנסות לשחק בדמויות של חברות הלהקה בחינם, ולזכות במחירים טובים על הדמויות עצמן, פאזלים ועוד.
חברות הלהקה אף הקליטו את עצמן אומרות משפטים של תמיכה או עזרה שיושמעו בעת הופעת הדמויות שלהן במשחק עצמו.
ב-13 במאי תוכנית המוזיקה בטלוויזיה, Inkigayo, הודיעה כי מיג'ו וקיי יהיו מנחות מיוחדות של התוכנית יחד עם ג'ין ו-RM מלהקת BTS.
ב-3 ביוני בעת ביצוע ההופעה של השיר "Destiny" בתוכנית המוזיקה בטלוויזיה, "Music Bank", חברת הלהקה מיג'ו נקעה את רגלה, אך למרות הפציעה היא המשיכה את ההופעה עד סופה. למרות הכאב ובשל המיקרופון שהיה פתוח היא לא הביעה את הכאב ואף ביצעה את תנועות הריקוד. בשל הפציעה, חברת התקליטים הודיעה כי מיג'ו לא תיקח חלק בהופעות הקידום של הלהקה בשבוע הקרוב על מנת שתוכל לנוח.
מחלוקת

זמן קצר לאחר ההודעה על הופעת הבכורה של הקבוצה ב-3 בנובמבר 2014, חברת הקבוצה ג'יסו הפכה למטרה של שמועות באינטרנט שבהן היא מואשמת בהתעללות במתאמנות לשעבר של החברה וולים אנטרטיינמנט, וכן שחרור תמונות העירום של מאהב/ת לשעבר ללא הסכמה. כתוצאה מכך, עוד לפני הופעת הבכורה היא הפסיקה את פעילותה יחד עם הקבוצה ואושפזה בבית החולים לקבלת טיפול רפואי עקב התמוטטות נפשית. ג'יסו והסוכנות שלה מאוחר יותר הגישו ראיות לתחנת המשטרה בנוגע להאשמות במטרה לפתוח בחקירה של האנשים העומדים מאחורי הפצת השמועות. ב-20 בנובמבר היא השתחררה מבית החולים וחזרה לגור עם הוריה במקום להישאר בבית המגורים יחד עם חברות הקבוצה שלה. מאוחר יותר המשטרה הודיעה כי היא מצאה את האדם שעמד מאחורי השמועות והפיץ אותן, וכי נגד אותו אדם הוגש כתב אישום ב-20 בינואר 2015.
ב-11 בפברואר 2015, וולים אנטרטיינמנט הודיעו כי ג'יסו לא תשתתף בהופעות הבאות של הקבוצה, מכיוון שהמשטרה עוד חוקרת את המקרה שלה.
ב-8 במאי 2015, שני אנשים (ששמותיהם שמורים), אשר הפיצו את השמועות הכוזבות באינטרנט על ג'יסו נעצרו בגין העבירות של לשון הרע והוצאת דיבה וכן הוטל עליהם קנס כספי.
ב -14 ביולי, וולים אנטרטיינמנט הודיעו כי שום דבר עוד לא נקבע לגבי עתידה של ג'יסו ופעילותה עם הלהקה וכי ההחלטה לחזור לקבוצה תיעשה רק על ידיה. בחודש יוני מעריצים זיהו את ג'יסו יוצאת מבניין הסוכנות שלה יחד עם חברות הקבוצה שלה, וכן הפרופיל שלה הכולל את פרטיה עודכן בדף הבית הרשמי שלהם. המקרים הללו העלו בקרב המעריצים תהיות נוספות האם היא חוזרת לפעילות יחד עם הקבוצה.
ב-15 בספטמבר החלו להופיע השמועות בנוגע לג'יסו מחדש, וזאת בעקבות ראיון בלעדי שנתנה אחת הנאשמות מהחקירה הקודמת לפורטל "The Fact". בראיון היא טענה כי השמועות לגבי ג'יסו הן נכונות וכי חברת התקליטים החתימה אותה על חוזה כדי שלא תדבר יותר על הנושא. בראיון עצמו התגלו פרטי החוזה והקלטות של השיחות שהתרחשו בין הנאשמת לבין החברת תקליטים. בעקבות ראיון זה אזרחים רבים החלו להשמיץ את שמה של ג'יסו שוב.
ב-18 בספטמבר חברת התקליטים הודיעה כי היא תגיב למתרחש בהליכים משפטיים כנגד הנאשמת שהתראיינה, וכן נגד חברתה ובת דודתה, שגם הן היו נוכחות בשיחת המשא ומתן. החברה טענה כי בחודש מאי הם הגישו תביעה כנגד הנאשמות כדי שבית המשפט יקבע בנושא, אך בסופו של דבר החברה והנאשמות ערכו שיחת משא ומתן שבעקבותיה החברה ביטלה את התביעה נגדן תוך הבטחה כי לא הן לא יפיצו עוד שמועות וידברו על הנושא וכי אם יעשו זאת ייאלצו לשלם סכום כספי גבוה. בעקבות הראיון החברה תפתח בהליכים משפטיים כנגד שלוש הבנות מכיוון שהם אינם יודעים כרגע מי מהן התראיינה והפיצה את המידע החסוי.
חברי הלהקה > בייבי סול

שם במה: Baby Soul
שם לידה: Lee Su-jeong (בקוריאנית: 이수정)
שם בעברית: לי סו-ג'ונג
תאריך לידה: 6 ביולי 1992
מקום לידה: גוואנג'ו, קוריאה הדרומית (באנגלית: Gwangju, South Korea)
עמדה: זמרת ראשית ומנהיגה
חברי הלהקה > יו ג'י-הא

שם במה: Jiae
שם לידה: Yoo Ji-ae (בקוריאנית: 유지애)
שם בעברית: יו ג'י-הא
תאריך לידה: 21 במאי 1993
מקום לידה: סיאול, קוריאה הדרומית (באנגלית: Seoul, South Korea)
עמדה: זמרת
חברי הלהקה > ג'יסו

שם במה: Jisoo
שם לידה: Seo Ji-soo (בקוריאנית: 서지수)
שם בעברית: סהו ג'י-סו
תאריך לידה: 11 בפברואר 1994
מקום לידה: אינצ'ון, קוריאה הדרומית (באנגלית: Incheon, South Korea)
עמדה: זמרת ורקדנית ראשית
חברי הלהקה > מיג'ו

שם במה: Mijoo
שם לידה: Lee Mi-joo (בקוריאנית: 이미주)
שם בעברית: לי מי-ג'ו
תאריך לידה: 23 בספטמבר 1994
מקום לידה: אוקצ'און-גון, קוריאה הדרומית (באנגלית: Okcheon-gun, Chungcheongbuk-do, South Korea)
עמדה: זמרת ורקדנית מובילה
חברי הלהקה > קיי

שם במה: Kei
שם לידה: Kim Ji-yeon (בקוריאנית: 김지연)
שם בעברית: קים ג'י- יהון
תאריך לידה: 20 במרץ 1995
מקום לידה: אינצ'ון, קוריאה הדרומית (באנגלית: Incheon, South Korea)
עמדה: זמרת ראשית
חברי הלהקה > ג'ין

שם במה: JIN
שם לידה: Park Myeong-eun (בקוריאנית: 박명은)
שם בעברית: פאק מיונג- הון
תאריך לידה: 12 ביוני 1996
מקום לידה: בוסאן, קוריאה הדרומית (באנגלית: Busan, South Korea)
עמדה: זמרת מובילה
חברי הלהקה > סו-ג'ונג

שם במה: Sujeong
שם לידה: Ryu Su-jeong (בקוריאנית: 류수정)
שם בעברית: ריו סו-ג'ונג
תאריך לידה:19 בנובמבר 1997
מקום לידה: דאג'ון, קוריאה הדרומית (באנגלית: Daejeon, South Korea)
עמדה: זמרת ראשית
חברי הלהקה > יהאין

שם במה: Yein
שם לידה: Jung Yein (בקוריאנית: 정예인)
שם בעברית: ג'ונג יהאין
תאריך לידה: 4 ביוני 1998
מקום לידה: אינצ'ון, קוריאה הדרומית (באנגלית: Incheon, South Korea)
עמדה: זמרת
דיסקוגרפיה > סינגלים

| שם השיר | שנה | המיקום הכי גבוה במצעדים> בקוריאה | מכירות | שם האלבום |
| --- | --- | --- | --- | --- |
| "Candy Jelly Love" | 2014 | 48 |  מכירות בקוריאה: 32,660+ | Girls' Invasion |
| "Hi~" | 2015 | 23 |  מכירות בקוריאה: 335,663+ | Hi~ (Repackage Album) |
| "Ah-Choo" | 2015 | 44 |  מכירות בקוריאה: 45,822 | Lovelyz8 |
"—" סימון לאלבומים שלא נכנסו למצעדים או לא הושקו באותה מדינה..
דיסקוגרפיה > שירים נוספים ומיקומם במצעדים

| שם | שנה | המיקום הכי גבוה במצעדים> בקוריאה | מכירות | שם האלבום |
| --- | --- | --- | --- | --- |
| "Good Night Like Yesterday" | 2014 | 40 |  מכירות בקוריאה: 35,343+ | Girls' Invasion |
| "Shooting Star" | 2015 | 34 |  מכירות בקוריאה: 53,469 | Lovelyz8 |
"—" סימון לאלבומים שלא נכנסו למצעדים או לא הושקו באותה מדינה.
שיתופי פעולה ושירי סולו ראויים לציון

| שם השיר | שנה | מיקום הכי גבוה במצעדים> בקוריאה | שם האלבום | האמן/ים |
| --- | --- | --- | --- | --- |
| "Crying" | 2011 | — | Ove The Top | בייבי סול עם אינפיניט H |
| "No Better than Stranger" | 2011 | 27 | Girls' Invasion | בייבי סול עם Wheesung |
| "She Is A Flirt" | 2012 | 28 | Girls' Invasion | בייבי סול עם Yoo Jia ו-דונג-וו |
| "Fly High" | 2013 | 50 | Fly High | בייבי סול עם אינפיניט H |
| "Delight" | 2013 | 58 | Girls' Invasion | יו ג'י-הא |
| "Gone" | 2013 | 36 | Girls' Invasion | ג'ין |
| "Bump" | 2015 | 27 | Fly Again | סו ג'ונג עם אינפיניט H |
"—" סימון לאלבומים שלא נכנסו למצעדים או לא הושקו באותה מדינה.
סרטים > דוקומנטריה

| שנה | ערוץ | שם |
| --- | --- | --- |
| 2014 | Woollim Entertainment Official Youtube Channel | Lovelyz Diary |
| 2015 | Woollim Entertainment Official Youtube Channel | Lovelyz Diary Season 2 |
| 2015 | Woollim Entertainment Official Youtube Channel | Lovelyz Diary Season 3 |
סרטים > השתתפות בתוכניות טלוויזיה

| שנה | ערוץ | שם התוכנית | שמות המשתתפות | הערות |
| --- | --- | --- | --- | --- |
| 2012 | KBS2 | Immortal Songs | בייבי סול | יחד עם דונג-וו ו-סונג-קיו |
| 2014 | Arirang TV | Pops in Seoul | כולן | "Candy Jelly Love" episode |
| 2014 | KBS2 | Dignity of a Full House of Family | סו-ג'ונג |  |
| 2014 | MBC | 2014 Idol Star Athletics Championships | כולן |  |
| 2015 | SBS MTV | Best of the Best | סו-ג'ונג | ארבעה פרקים מיוחדים שהיא עשתה יחד עם V מהלהקה BTS |
| 2015 | Arirang TV | Pops in Seoul | כולן | "Hi~" episode |
| 2015 | Arirang TV | After School Club | כולן | Episode 152 |
| 2015 | 1TheK Official Youtube Channel | #Hashtag | כולן | "#Hastag: Lovelyz (Hi~)" episode |
| 2015 | MBC Every1 | Weekly Idol | כולן | פרק 190 |
| 2015 | MBC | Show! Music Core | סו-ג'ונג | מנחה אורחת |
| 2015 | Mnet] | Yaman TV Episode 14 | כולן | אורחות יחד עם רד ולווט |
| 2015 | MBC Every1 | Shin Dong Yup’s Bachelor Party | כולן | אורחות יחד עם אוניוק מסופר ג'וניור |
| 2015 | KBS2 | MV Stardust Bank | בייבי סול | מנחה אורחת |
| 2015 | Mnet | Yaman TV Episode 20 | מיג'ו ו-יהאין | פרק מיוחד של "טיול אוהלים" |
| 2015 | KBS | A Song For You 4 | כולן |  |
| 2015 | MBC Every1 | Weekly Idol | כולן | פרק 219 |
סרטים > קליפ וידאו

| שנה | שם השיר | אמן/ים | קישור לקליפ ב-YouTube |
| --- | --- | --- | --- |
| 2011 | Stranger | בייבי סול עם Wheesung | לראות |
| 2012 | She's A Flirt | בייבי סול יחד עם Yoo Jia ו-דונג-וו | לראות |
| 2012 | She's A Flirt (Rap Ver.) | בייבי סול יחד עם Yoo Jia | לראות |
| 2013 | Delight | יו ג'י-הא (סולו) | לראות |
| 2013 | Gone | ג'ין (סולו) | לראות |
| 2014 | Goodnight Like Yesterday | לאבליז | לראות |
| 2014 | Candy Jelly Love | לאבליז | לראות |
| 2014 | Candy Jelly Love (Choreography Version) | לאבליז | לראות |
| 2014 | Candy Jelly Love (Dance Practice) | לאבליז | לראות |
| 2015 | Hi~ | לאבליז | לראות |
| 2015 | Hi~ (Choreography Version) | לאבליז | לראות |
| 2015 | Hi~ (Dance Practice) | לאבליז | לראות |
| 2015 | Shooting Star | לאבליז | לראות |
| 2015 | Ah Choo | לאבליז | לראות |
| 2015 | Ah Choo (Dance Practice) | לאבליז | לראות |
| 2015 | For You | לאבליז | לראות |
| 2016 | Destiny | לאבליז | לראות |
| 2016 | Destiny (Choreography Version) | לאבליז | לראות |
מנחם הכהן

ערך זה עוסק בחבר כנסת מטעם המערך. אם התכוונתם לחבר כנסת מטעם מפא"י, ראו .
הרב מנחם הכהן (נולד ב-26 ביולי 1932) הוא רב תנועת המושבים. בעבר היה חבר הכנסת מטעם המערך, רב ההסתדרות ובשנים 1997–2011 הרב הראשי ליהדות רומניה. בנוסף, חיבר ספרים ומאמרים.
ביוגרפיה

הרב מנחם הכהן נולד בירושלים, בנו של החוקר הרב מרדכי הכהן. את לימודיו החל בתלמוד תורה "עץ חיים", בבית הספר "אלומה". בהמשך למד במשך שנתיים בישיבת "חיי עולם", שפעלה באותה תקופה בכיכר השבת, ובשנת 1947, בגיל 15, עבר ללמוד בישיבת חברון. בפברואר 1954,עם סיום שירותו הצבאי הוא הוסמך לרבנות בידי הרב הראשי לישראל יצחק אייזיק הלוי הרצוג.
בצבא שירת בנח"ל. היה העורך הראשי של כתב-העת של הרבנות הצבאית "מחניים", ושימש קצין טקסים דתיים. בשנים 1955–1956 שירת כרב צבאי בחיל הים ויצא עם אוניית חיל הים אח"י משגב לסיור הראשון של אונית חיל הים בדרום אפריקה ב"מבצע משווה". היה עוזרו של הרב שלמה גורן ונלווה אליו בקרב על אל-קובה ברצועת עזה, ובשחרור הכותל המערבי ומערת המכפלה במלחמת ששת הימים. מ-1967 עד היום הוא מכהן כרב תנועת המושבים ובשנים 1968–1977 כיהן גם כרב ההסתדרות הכללית.
הכהן היה מראשי תנועת "העובד הדתי". שימש כיו"ר סיעת העובד הדתי בהסתדרות וכיהן בוועדה המרכזת של ההסתדרות כנציג סיעה זו. עם הצטרפותה של "העובד הדתי" לסיעת המערך ולמפלגת העבודה. בשנים 1974–1988, כיהן מנחם הכהן בכנסת מטעם המערך מהכנסת השמינית ועד הכנסת ה-11. היה חבר בוועדת החוץ והביטחון, ועדת הכספים, ועדת החינוך והוועדה לקליטת עליה. היה פעיל במוסדות מפלגת העבודה. בשנים 1986–1988 עמד בראש ועדת משנה של ועדת החוץ והביטחון של הכנסת למצב הגיוס של תלמידי ישיבות. ועדה זו ציינה בממצאיה, שמאז "המהפך" ב-1977 שיעור תלמידי הישיבה הפטורים מגיוס עלה בקצב מהיר. בין המלצות הוועדה, שלא יצאו לפועל, היא המליצה כי רק 3% מכלל בני שנתון גיוס חרדיים יוכלו להצטרף להסדר "תורתו אומנותו".
הרב הכהן מחזיק בתפיסת עולם דתית מתונה ובעמדות יוניות בשאלת הסכסוך הישראלי-פלסטיני.
ב-1976 ייסד הכהן את "המרכז למורשת היהדות על-שם פנחס ספיר" שבעיר העתיקה בירושלים, המשמש לסמינרים ולמפגשי לימוד לקהל מגוון, והוא עומד בראשו גם היום.
בשנים 1998–2011 שימש כרב הראשי ליהדות רומניה.
כתב מאות מאמרים, הגותיים ופובליציסטיים, בין השאר בעיתונים "דבר", "על המשמר" ו"ידיעות אחרונות" והיה בעל טור קבוע בעיתון "ידיעות אחרונות" במשך כ-15 שנה
נמנה עם מערכת האנציקלופדיה "בריטניקה לנוער". במשך עשרות שנים התגורר בשכונת הלל ברמת גן, וכיום מתגורר בירושלים.
בשנת תשע"ט-2019 זכה באות עיטור "יקיר ירושלים" ובשנת 2023 זכה בעיטור נשיא מדינת ישראל.
משפחתו

סבו של הכהן היה הרב אברהם צבי שור, ששימש כאב בית דין לחסידים בירושלים. אביו היה מרדכי הכהן ואמו רבקה (לבית שור).
היו לו שני אחים, הרב שמואל אבידור הכהן והרב פרופ' פנחס פלאי. על שלושתם כתב שלום כהן את הספר 'שיח אחים'.  כמו כן, ארבע אחיות: טובה וכטפוגל (גיתית הכהן), שרה, יהודית ואמרמה, שהייתה נשואה לרב יחזקאל פוגל.
הכהן נשוי לפרופ' דבורה הכהן, היסטוריונית מאוניברסיטת בר-אילן, ולהם שלושה ילדים. מירון הכהן, רשם האגודות השיתופיות; פרופ' אביעד הכהן, דיקן המרכז האקדמי שערי מדע ומשפט; ד"ר חגית הכהן-וולף, פסיכולוגית.
פרסים ואותות הוקרה

2004 -  עיטור המסדר הרומני "להצטיינות בתחום התרבות"  בדרגת מפקד גדול, מטעם נשיא רומניה יון איליאסקו, יחד עם עוד נציגים של הקהילות הדתיות במדינה, "כסימן להערכה מיוחדת של הפעילות בתחום הדתות, על  הוכחת הרוח אקומנית ואזרחית ועל התרומה לחיזוק הקשרים בין הדתות, לדו-קיום טוב ובשלום בין כל הני האדם"
2019 - יקיר ירושלים
2023 - עיטור נשיא מדינת ישראל
2023 - אזרחות כבוד של רומניה
ספריו

חיי אדם - לידה - הלכות, מנהגים ופולקלור הקשורים ללידה ביהדות
חיי אדם - גיל המצוות - הלכות, מנהגים ופולקלור הקשורים לבר מצווה ובת מצווה ביהדות
חיי אדם - כלולות - הלכות, מנהגים ופולקלור הקשורים לנישואין ביהדות
תורת עם - פירושים על התורה
הגדת עם - הגדה של פסח, הלכות, אגדות, מעשיות, אמרות; הוצאת מודן.
שיח אחים על מלחמות היהודים - יחד עם אחיו, הרב שמואל אבידור הכהן והרב פנחס פלאי
אבנים מספרות - היסטוריה ופולקלור של המקומות הקדושים ששוחררו על ידי צה”ל
One People (עם רעייתו, פרופ' דבורה הכהן)  - על קהילות ישראל במזרח
חגים ומועדים (עורך, (עם רעייתו, פרופ' דבורה הכהן) - על מועדי ישראל
למען אחיי ורעיי, פרקי חיים (הוצאת מודן, תשפ״ה-2025)
לקריאה נוספת

חנה עמית, חיים באר ואביעד הכהן (עורכים): מנחה למנחם - קובץ מאמרים לכבוד הרב מנחם הכהן, הוצאת הקיבוץ המאוחד, 2008
שלום כהן, שיח אחים - על שלושת האחים הרב שמואל אבידוקר הכהן, פינחס פלאי ומנחם הכהן
הגיעה העת, דבר, 28 בדצמבר 1973
ביאורים

↑  מימין : אל"ם הרב מנחם חיים בקשט, סגן הרב הראשי לצה"ל, אלוף הרב גד נבון, הרב הראשי לצה"ל, (באזרחי) הרב מנחם הכהן, תא"ל מנחם מיארה, ראש מינהל הסגל, תא"ל אפרים לפיד, דובר צה"ל
הערות שוליים

↑  הרב מנחם הכהן, למען אחיי ורעיי, ישראל: מודן הוצאה לאור, 2025
↑  עדות הרב גורן למחלקת ההיסטוריה של צה"ל אודות מלחמת ששת הימים, עמ' 40-35
↑  זמורה ביתן, 1987
↑  אריק בשן, הרגולטור של הקיבוצים - מה הוא חושב עליהם, ידיעות הקיבוץ, 11 באפריל 2014
↑  מספר רישיון 27-5331
↑  Decretul președintelui României nr. 39 din 7 februarie 2004 privind conferirea Ordinului Meritul Cultural, פורסם  ב-   ברשומות של ממשלת רומניה  Monitorul Oficial nr. 169  26 februarie 2004
| --- | --- |
בקרת זהויות :  NLI: 987007262263805171  GND: 1028908075  ISNI: 0000 0000 7902 9287  LCCN: n83056101  NKC: xx0247722  SELIBR: 254396  VIAF: 67838336   WorldCat (עם VIAF): 67838336 
הקפות שניות בצה"ל, מחנה 80, מוצאי שמחת תורה, ה'תשמ"ט (1988)
אנדרו רובינסון

| --- | --- |

 לידה:  14 בפברואר 1942 (בן 82) ניו יורק, ארצות הברית 
 שם לידה:  Andrew Jordt Robinson 
 מדינה:  ארצות הברית 
 תקופת הפעילות:  מ-1971 
 מקום לימודים:  האקדמיה למוזיקה ולאמנויות הדרמה של לונדון  אוניברסיטת ניו המפשייר  ניו סקול  St. Andrew's School 
 יצירות בולטות:  סקורפיו ("הארי המזוהם") לארי קוטון ("מעורר השאול") אילם גארק ("מסע בין כוכבים: חלל עמוק 9")
 פרסים והוקרה:  תוכנית פולברייט 
 פרופיל ב-IMDb
 
אנדרו "אנדי" ג'ורדט רובינסון (באנגלית: Andrew Jordt Robinson; נולד ב-14 בפברואר 1942) הוא שחקן אמריקאי ולשעבר ראש התוכנית לתואר שני במשחק באוניברסיטת דרום קליפורניה. בראשית דרכו עבד כשחקן במה, ובהמשך עבד בעיקר בתפקידי משנה בטלוויזיה ובסרטים דלי תקציב. הוא ידוע בעיקר בשל גילום דמויותיהם של הרוצח הסדרתי סקורפיו בסרט "הארי המזוהם" (1971), לארי קוטון בסרט האימה "מעורר השאול" (1987) ואילם גארק בסדרת הטלוויזיה "מסע בין כוכבים: חלל עמוק 9" (1993-1999). לו ולאשתו איירין יש בת, השחקנית רייצ'ל רובינסון, שהופיעה בעצמה בהופעת אורח בסדרה "מסע בין כוכבים: חלל עמוק 9", בפרק "The Visitor".
ביוגרפיה

רובינסון נולד בניו יורק. שמו האמצעי, ג'ורדט, ניתן לו על שם סבו, אם כי הוא לא החל להשתמש בו בקרדיטים במסגרת עבודתו, עד לפרק בסדרה "מסע בין כוכבים: חלל עמוק 9" משנת 1996, "Body Parts".‏ אביו היה חייל במלחמת העולם השנייה ונהרג כאשר רובינסון היה בן שלוש. לאחר מות אביו, הוא ואמו עברו להרטפורד, קונטיקט, שם גדל עם משפחתה. בילדותו המאוחרת הפך רובינסון לעבריין נוער ובסופו של דבר נשלח אל St. Andrew's School, פנימייה ברוד איילנד.
לאחר שסיים את לימודיו בבית ספר תיכון, רובינסון החל ללמוד באוניברסיטת ניו המפשייר (אנ'). במהלך שנת הלימודים השנייה שלו, רובינסון לקח חלק בהפגנה נגד תוכנית ROTC ‏(אנ'), מעשה שבאותה התקופה נחשב רדיקלי. האוניברסיטה הציבה בפניו אולטימטום, והוא בחר לעבור ולהמשיך את לימודיו בניו סקול שבניו יורק, שם סיים תואר B.A. באנגלית. במקור, הוא התכוון להיות עיתונאי אך נכנס למשחק לאחר שזכה במלגה לתוכנית פולברייט. לאחר סיום לימודיו בניו יורק הוא המשיך לאקדמיה למוזיקה ולאמנויות הדרמה של לונדון לאחר שזכה במלגה.
רובינסון החל לשחק בתיאטרון כחלק מלימודיו, תחילה בבית ספר תיכון ובהמשך במהלך לימודיו האקדמיים. בזמן שלמד באקדמיה למוזיקה ולאמנויות הדרמה של לונדון, הוא למד שייקספיר ופיתוח קול.
קריירה

הקריירה של רובינסון החלה כשחקן במה וכמחזאי בניו יורק. תפקידו הראשון היה בניו יורק, בהצגה "MacBird!" (אנ'). הוא המשיך והופיע בהפקות שונות בצפון אמריקה ובאירופה, בהן "וויצק", "Futz",‏ "The Young Master Dante" מאת ורנר לייפולט ו-"The Cannibals".‏ בשנת 1969 הוא הופיע לראשונה בטלוויזיה, בתפקיד אורח בסדרה "N.Y.P.D." (אנ'), כשהוא בן 26. בשנת 1971 החל לשחק בסרטים עלילתיים.